דד קנדיז

דד קנדיז (Dead Kennedys, "הקֶנֶדים המתים"), היא להקת פאנק אמריקאית. המקור לשמה הוא במשפחת "האצולה" האמריקאית, משפחת קנדי ובשרשרת האסונות אשר פקדו אותה ובראשם רצח הנשיא ג'ון פיצג'רלד קנדי ורצח אחיו, המועמד הדמוקרטי לנשיאות רוברט. הלהקה נוסדה בשנת 1978 על ידי הגיטריסט איסט ביי ריי (שמו מרמז על המקום בו נולד - אזור המפרץ של סן פרנסיסקו) והונהגה מרגע הקמתה על ידי הזמר ג'לו ביאפרה (נולד בשם אריק ריד בּוּשֵה). בשנת 1979 הוציאה הלהקה את תקליט השדרים הראשון שלה "California Über Alles" (גרמנית: קליפורניה מעל לכל, כפרפרזה על השורה הראשונה בהמנון גרמניה, "Deutschland über alles", גרמניה מעל לכל), בו מתאר ביאפרה בסגנונו המיוחד איך מדינת קליפורניה בה פועלת הלהקה, הולכת ונהפכת לשמרנית, ואף משווה אותה לגרמניה הנאצית. חוש ההומור המיוחד של ביאפרה בצוותא עם מקצבי הפאנק של הלהקה, הפכו את דד קנדיז למובילה בסצנת הפאנק האמריקאית. הלהקה פעלה בהצלחה רבה לאורך שנות ה-80 ובנובמבר 1986 הוציאה את תקליטה האחרון. במהלך שנות ה-90, התעורר סכסוך משפטי בין חברי הלהקה לביאפרה, שבסופו הותר לשאר חברי הלהקה לשוב ולפעול תחת השם דד קנדיז. לאחר מכן צירפה הלהקה סולן חדש והחלה במסע הופעות עולמי. ג'לו ביאפרה והדד קנדיז הרבו במהלך שנות פעילותם לבקר את החברה האמריקאית, שהתאפיינה לדעתם בקפיטליזם, בשובינזם ובכוחניות. שנות ה-80, שנות שלטונה של המפלגה הרפובליקנית השמרנית והנשיא רונלד ריגן אופיינו במספר רב של "הרפתקאות" אמריקאיות מעבר לים, והתערבויות צבאיות רבות במשטרים פרו-קומוניסטים בעולם. גם בארצות הברית עצמה, התחוללה מהפכת שמרנות אשר העמידה את הכנסייה והערכים הקפיטליסטים בראש המדרג. באמצעות שירים כמו "California Über Alles" ,"Kill the Poor" וכן "MTV Get Off the Air" ידעה הלהקה להצביע על הנושאים הכאובים לרוב הדומם, כל זאת בצורה בוטה המלווה בהומור משובח. גם השמאל האמריקאי לא שבע נחת מידי הלהקה, אשר נהגה לבקר את הצביעות הרבה של בעלי ההשפעה בצד השני. דד קנדיז לא הסתפקה בהתמקדות בתחום הפוליטי הצר, אלא הייתה גם להקת הפאנק הראשונה שעסקה באופן פעיל בגינוי ההרס הסביבתי שיוצרת החברה המתועשת. לדוגמה בשירם "סהר מעל ים" הם כותבים: מכלית פוגעת בסלעים שם בני מעיה נשפכים חול עם קישוטים דביקים ירח אור, האר מעל נפט שמציף ימים וגל גז לבנבן עולה אל על בלילה על חופי רוחץ באור ירח מדינת ישראל הוזכרה אף היא על ידי הלהקה, אשר ראתה במדינה שלוחה פאשיסטית של ארצות הברית. לתקליט "Plastic Surgery Disasters" אף צורפה חוברת מעוצבת ובה בין היתר, תמונה של שר הביטחון דאז אריק שרון בעת טיסה במסוק וכן של ראש הממשלה מנחם בגין אשר נראה לוחץ יד לבדרן האמריקאי-יהודי סמי דייוויס ג'וניור. אלבומי אולפן Fresh Fruit for Rotting Vegetables ‏ (1980) Plastic Surgery Disasters ‏ (1982) Frankenchrist ‏ (1985) Bedtime for Democracy ‏ (1986) מיני אלבומים In God We Trust, Inc. ‏ (1981) אלבומי הופעה A Skateboard Party ‏ (1983) Mutiny on the Bay ‏ (2001) Live at the Deaf Club ‏ (2004) אוספים Not So Quiet on the Western Front ‏ (1982) Give Me Convenience or Give Me Death ‏ (1987) Milking the Sacred Cow ‏ (2007) מדיה וקבצים בנושא דד קנדיז בוויקישיתוף אתר האינטרנט הרשמי של דד קנדיז דד קנדיז, ברשת החברתית פייסבוק דד קנדיז, ברשת החברתית אקס (טוויטר) דד קנדיז, במסד הנתונים הקולנועיים IMDb (באנגלית) דד קנדיז, באתר ספוטיפיי דד קנדיז, באתר סאונדקלאוד (באנגלית) דד קנדיז, באתר Last.fm (באנגלית) דד קנדיז, באתר AllMusic (באנגלית) דד קנדיז, באתר MusicBrainz (באנגלית) דד קנדיז, באתר דיזר דד קנדיז, באתר Discogs (באנגלית) דד קנדיז, באתר Songkick (באנגלית) דד קנדיז, באתר Genius דד קנדיז, באתר SecondHandSongs דד קנדיז, באתר בילבורד (באנגלית) מתוך האלבום "אסונות בניתוחים פלאסטיים" 1982